Ole, Dole og Doffen på eventyr – Jakten på den forsvunne lampe

Ole, Dole og Doffen på eventyr – Jakten på den forsvunne lampe (eng. DuckTales the Movie – Treasure of the lost lamp) ble lagd i 1990 av Walt Disney Company. Filmen er basert på Ole, Dole og Doffen på eventyr-seriene (eng. DuckTales).


== Handling ==
Filmen begynner med at Rotor McKvakk flyr et fly gjennom en fjellkjede. På flyet sitter Skrue McDuck, Ole, Dole og Doffen og Nebby i tillegg til Rotor selv. Flyet er vanskelig å manøvrere gjennom de smale fjelldalene, og det kommer borti fjellsidene. Skrue klager på Rotors flyvning, og de kommer seg frem til Skrues utgravingssted liker utenfor fjellene. Ut ifra dialogen til Skrue og Ole, Dole og Doffen, skjønner man at det har blitt funnet en skatt, og at det er derfor de er kommet til stedet.
Gjengen får beskjed av noen av arbeiderne der at de har funnet noe veldig interessant, og alle tror at det er Koli Babas skatt. De drar opp en stor kiste fra bakken, men til Skrues skuffelse er den full av klær. Dog, ved nærmere inspeksjon viser det seg å være et kart i en av jakkelommene. Skrue: Kanskje utgravingen ikke er så bortkaset.... En av arbeiderne på stedet, Dijon, er også en hjelper for den onde trollmannen Merlok, som forteller ham hele historien like etterpå.
Kort tid senere er våre venner midt i ørkensola der de blir guidet av Merloks assistent. Merklok har bestemt seg for å la Skrue lede ham til Koli Babas skatt istedenfor å lete etter den selv. De kommer frem til kartets destinasjon, men finner intet skattkammer. Ikke før kamelen til Rotor (med han selv oppå) snubler over toppen av en pyramide. De graver langt ned, og finner etterhvert inngangen til den store pyramiden. Etter å ha utløst en av fellene i pyramiden, faller alle ned i en fallem. På bunnen her, finner de også skatten til Koli Baba. Skatten befinner seg på en nedsenkbar plattform, og mellom "vanlig grunn" og plattformen er det et tau knyttet som en stige som forbinder dem. Langt nede er det megaskorpioner, men ettersom de er trygge oppe på plattformen er det ingen som bekymrer seg noe over det. Nebby finner det hun tror er en tekanne i skatten. Tekannen er egentlig en lampe som innehar en ånd. Det er også denne lampen som Merlok er på jakt etter, fordi ånden oppfyller bare tre ønsker, men Merlok har en talisman som gjør at han får uendelig med ønsker. Nebby får lampen av Skrue som er uvitende til at den innehar en ånd. Nebby tar derimot med seg lampen selv og legger den ikke sammen med skattesekkene til Skrue. Merlok dukker opp på stedet og tar skatten, setter fyr på tauet og senker plattformen. Den skillpaddeaktige beholderen som skatten var i, blir nå snudd på hodet for beskyttelse mot megaskorpionene. Gjengen løper litt rundt i blinde, og finner ei elv som de seiler ut med. Taket blir etterhvert lavere, og lavere og tilslutt er vennene våre under vann. Merlok blir på sin side aldeles rasende når han finner ut at lampen ikke er sammen med skatten, men at det var Nebby som tok den med seg. 
Merlok og Dijon gjør snart alt som står i deres makt for å få tak i denne lampen.


== Norske stemmer ==
Harald Mæle som Onkel Skrue, Rotor McKvakk og Andriksen
Mari Maurstad som Ole, Dole og Doffen
Anne Marie Ottersen som Nebby og Fru Vagle
Helge Reiss som Ånden i lampen
Anders Hatlo som Dijon
Lasse Lindtner som Merlok
Kari-Ann Grønsund som Frøken Vable


== Referanser ==


== Eksterne lenker ==
(en) Offisielt nettsted 
(en) Ole, Dole og Doffen på eventyr – Jakten på den forsvunne lampe på Internet Movie Database 
(sv) Ole, Dole og Doffen på eventyr – Jakten på den forsvunne lampe i Svensk Filmdatabas 
(da) Ole, Dole og Doffen på eventyr – Jakten på den forsvunne lampe i Danmark Nationale Filminstitut 
(fr) Ole, Dole og Doffen på eventyr – Jakten på den forsvunne lampe på Allociné 
(nl) Ole, Dole og Doffen på eventyr – Jakten på den forsvunne lampe på MovieMeter 
(en) Ole, Dole og Doffen på eventyr – Jakten på den forsvunne lampe på AllMovie 
(en) Ole, Dole og Doffen på eventyr – Jakten på den forsvunne lampe på Turner Classic Movies 
(en) Ole, Dole og Doffen på eventyr – Jakten på den forsvunne lampe på Rotten Tomatoes 
(en) Ole, Dole og Doffen på eventyr – Jakten på den forsvunne lampe på Box Office Mojo